open-index/open-wikipedia-markdown huggingface dataset:
Κωνσταντίνος Μηλιώτης Κομνηνός

[thumb|right|350px|Ο Κωνσταντίνος Μηλιώτης Κομνηνός (πρώτος από δεξιά) σε φωτογραφία της διοργανωτικής επιτροπής των [Θερινοί Ολυμπιακοί Αγώνες 1906|Ολυμπιακών αγώνων του 1906: Μιλτιάδης Νεγρεπόντης, Αλέξανδρος Μερκάτης, Σπυρίδων Στάης, Σπυρίδων Λάμπρος, Γεώργιος Στρέιτ, Γεώργιος, Πέτρος Καλλιγάς, Παύλος Σκουζές, Μ. Στελλάκης, Νικόλαος Θων, Κωνσταντίνος Μηλιώτης Κομνηνός.]] 
Ο **Κωνσταντίνος Μηλιώτης Κομνηνός** (1874 - 1941) ήταν Έλληνας αξιωματικός του στρατού.

## Βιογραφικά στοιχεία

Γεννήθηκε στην Ερμούπολη. Ακολούθησε στρατιωτική σταδιοδρομία ως αξιωματικός του πεζικού. Έλαβε μέρος στον ελληνοτουρκικό πόλεμο του 1897 με τον βαθμό του Iλάρχου, στους Βαλκανικούς Πολέμους ως διοικητής της 6ης Μεραρχίας καθώς και διοικητής της στρατιάς κατοχής Μικράς Ασίας (1919 - 1920).

Συμμετείχε στο κίνημα της Εθνικής Άμυνας, διορίστηκε δε υπουργός στρατιωτικών στην κυβέρνηση που σχηματίστηκε από τον Ελευθέριο Βενιζέλο. Διετέλεσε υπασπιστής του διαδόχου Κωνσταντίνου καθώς και του Βασιλιά Γεωργίου Α΄. Αποστρατεύθηκε με τον βαθμό του Αντιστρατήγου. Είχε τιμηθεί με τον Ανώτατο Ταξιάρχη Τάγματος του Σωτήρος.

Το 1941 όταν οι Γερμανοί προχώρησαν στο κλείσιμο της Αθηναϊκής Λέσχης χτύπησε έναν εκ των Γερμανών στρατιωτών με το μαστίγιό του φωνάζοντας *έξω από τον τόπο μας δολοφόνοι* με αποτέλεσμα να εκτελεστεί αμέσως.

## Αθλητική δραστηριότητα

Υπήρξε αθλητής ξιφομαχίας και μέλος της Αθηναϊκής Λέσχης από το 1896, της οποίας διετέλεσε και αντιπρόεδρος. Συμμετείχε στους Ολυμπιακούς Αγώνες του 1896, κατατάχθηκε όμως τρίτος στον β΄ προκριματικό όμιλο. Υπήρξε μέλος (1901 - 1916) της Επιτροπής Ολυμπιακών Αγώνων (ΕΟΑ), μέλος της ελλανοδίκου επιτροπής των Πανελλήνιων Πρωταθλημάτων στίβου Ανδρών του 1904 και του 1905 καθώς και μέλος της διοργανωτικής επιτροπής του Θερινών Ολυμπιακών Αγώνων του 1906.

## Παραπομπές


Κατηγορία:Ξιφομάχοι στους Θερινούς Ολυμπιακούς Αγώνες 1896
Κατηγορία:Έλληνες αξιωματικοί του πεζικού
Κατηγορία:Ανώτερος Ταξιάρχης του Τάγματος του Σωτήρος
Κρίμσον (παλαιστής)

Ο **Τόμι Μέρσερ** (γεν. 21 Φεβρουαρίου 1985) είναι Αμερικάνος επαγγελματίας παλαιστής, γνωστότερος ως "Κρίμσον".
Είναι περισσότερο γνωστός για την πορεία του στο TNA Wrestling.

## Καριέρα
### Πρώτα Χρόνια
Ο Τόμι Μέρσερ ξεκίνησε τη παλαιστική του καριέρα το 2007 και πέρασε από διάφορες εταιρείες πάλης. Παρέμεινε σε μικρές εταιρείες μέχρι το 2011.

### TNA Wrestling
Το Δεκέμβριο του 2010, υπέγραψε συμβόλαιο με το TNA Wrestling και σύντομα άρχισε να εμφανίζεται στη τηλεοπτική εκπομπή της εταιρείας, το ''TNA Impact!''. Τον Ιανουάριο του 2011, άρχισε να χρησιμοποιεί το ψευδώνυμο "Κρίμσον" και συμμετείχε στα πρώτα του σενάρια. Παράλληλα, άρχισε ένα αήττητο σερί, το οποίο τον έκανε γνωστό και τον χαρακτηρίστηκε. Τον Νοέμβριο, ο Κρίμσον μαζί με τον Ματ Μόργκαν, έγιναν οι Ομαδικοί Πρωταθλητές. Η ομάδα κράτησε το πρωτάθλημα για ενενήντα μέρες και δεν το επανέκτησε. Τον Ιούνιο του 2012, ο Κρίμσον έχασε από τον Τζέιμς Στορμ και το αήττητο σερί των 470 ημερών έφθασε στο τέλος του. Έπειτα, οι τηλεοπτικές εμφανίσεις του Κρίμσον μειώθηκαν και στάλθηκε στο θυγατρικό Ohio Valley Wrestling. Τον Ιούλιο του 2013, ο Κρίμσον αποδεσμεύτηκε απο το TNA.

## Πρωταθλήματα
* Ομαδικό Πρωτάθλημα TNA (1 φορά) - με τον Ματ Μόργκαν
* Αμερικάνικο Πρωτάθλημα Τηλεόρασης NWA (1 φορά)
* Νότιο Πρωτάθλημα ATL (1 φορά)

## Πηγές
https://web.archive.org/web/20120828090552/http://www.onlineworldofwrestling.com/profiles/c/crimson.html

Κατηγορία:Επαγγελματίες παλαιστές
Κατηγορία:Αμερικανοί ηθοποιοί κινηματογράφου
Μάρκους Μινχ

Ο **Μάρκους Μινχ** (γεννημένος στις 7 Σεπτεμβρίου 1972 στο Νίσλοχ της Δυτικής Γερμανίας) είναι ένας πρώην Γερμανός ποδοσφαιριστής.

## Τίτλοι
* Πρωταθλητής Μπουντεσλίγκα: 1994, 1997.
* Δευτεραθλητής Μπουντεσλίγκα: 1991, 1993, 1998.
* Νικητής DFB-Pokal: 1998.
* Νικητής DFB-Ligapokal: 1997.
* Πρωταθλητής Super League Greece: 2004.
* Δευτεραθλητής Super League Greece: 2005.
* Δευτεραθλητής Süper Lig: 2000.

## Εξωτερικοί σύνδεσμοι

* Στατιστικά του παίκτη στην Μπουντεσλίγκα από το ''fussballdaten.de''

Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Τζένοα
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Μπάγερν Μονάχου Β
Κατηγορία:Γερμανοί ποδοσφαιριστές στο εξωτερικό
Αλεξάνταρ Κολάροφ

Ο **Αλεξάνταρ Κολάροφ** (σερβικά: Александар Коларов, αγγλικά: Aleksandar Kolarov) είναι πρώην Σέρβος ποδοσφαιριστής που παίζει στην Ίντερ Μιλάνου και στην Εθνική Σερβίας. Αν και είναι αριστερός αμυντικός, αγωνίζεται και ως κεντρικός αμυντικός. Είναι γνωστός όμως και για τις επιθετικές του ικανότητες, καθώς και τα ελεύθερα κτυπήματά του.

Ξεκίνησε την καριέρα του από τον Ερυθρό Αστέρα, αλλά δεν κατάφερε να αναδειχθεί και το 2004 πέρασε στην Τσουκαρίτσκι και αργότερα στην ΟΦΚ Βελιγραδίου. Το 2007 αποκτήθηκε από την Λάτσιο για 925.000 ευρώ και με αυτή κατέκτησε ένα Κόπα Ιτάλια και ένα Σουπερκόπα το 2009. Το 2010 ανακοινώθηκε από την Μάντσεστερ Σίτι έναντι 16 εκατομμυρίων λιρών. Με τη Σίτι κατέκτησε δύο πρέμιερ λιγκ, ένα FA Cup και ένα Λιγκ Καπ. Το 2017 αποκτήθηκε από τη Ρόμα έναντι 5 εκατομμυρίων. Το 2020 αποκτήθηκε από την Ίντερ για 1,5 εκατομμύριο.

Έχει αγωνιστεί στο Μουντιάλ του 2010 και του 2018.
## Παραπομπές


Κατηγορία:Σέρβοι ποδοσφαιριστές
Κατηγορία:Ποδοσφαιριστές Μάντσεστερ Σίτι
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές ΦΚ Τσουκαρίτσκι
Κατηγορία:Ποδοσφαιριστές Ρόμα
Κατηγορία:Ποδοσφαιριστές Παγκοσμίου Κυπέλλου 2018
Βουλευτήριο

thumb|350px|right|Αρχαιολογικός χώρος του βουλευτηρίου των Ακρών στη Σικελία
Το **βουλευτήριο** ήταν ο τόπος συνέλευσης της βουλής στις αρχαίες ελληνικές πόλεις, ενώ η συνέλευση του κοινού γινόταν στο εκκλησιαστήριο.
## Αρχιτεκτονική περιγραφή
Ο χώρος της συνέλευσης ήταν συνήθως ένα τετράγωνο κτίριο, με αίθουσα αμφιθεάτρου μικρών διαστάσεων στο εσωτερικό του, θέσεις για το κοινό και πάλκο για τον ομιλητή. Οι κερκίδες ακολουθούσαν στρογγυλό σχήμα στη Μίλητο, και τετράγωνο σχήμα στην Πριήνη. Λόγω των μεγάλων διαστάσεων των πλευρών του κτιρίου, που συνήθως ξεπερνούσαν τα 15 μέτρα, στο εσωτερικό υπήρχαν και κίονες για να στηρίζουν τη σκεπή.

Το βουλευτήριο συνήθως ήταν ένα από τα επιβλητικότερα κτίρια των αρχαίων ελληνικών πόλεων. Χαρακτηριστικά παραδείγματα έχουμε στους αρχαιολογικούς χώρους της Απολλωνίας, των Δελφών, της Εφέσου, Ίασο και την αρχαία Ολυμπία, ενώ στην αρχαία αγορά της Αθήνας ανευρέθηκαν δύο, ένα νεώτερο και ένα αρχαιότερο βουλευτήριο.

## Πηγές
* Rüdiger Meinel: *Das Odeion: Untersuchungen an überdachten antiken Theatergebäuden.* Lang, Frankfurt am Main u. a. 1980, ISBN 3-8204-6462-X (*Europäische Hochschulschriften.* Reihe 28: *Kunstgeschichte.* 11), (Zugleich: Köln, Univ., Philos. Fak., Diss., 1976).
* Valentin Kockel: *Bouleuteria. Architektonische Form und urbanistischer Kontext.* In: Michael Wörrle, Paul Zanker (Hrsg.): *Stadtbild und Bürgerbild im Hellenismus.* Kolloquium, München, 24.–26. Juni 1993. Beck, München 1995, ISBN 3-406-39036-6, S. 29–40 (Vestigia, 47).
* Norbert Feller: *Hypostyle Saalbauten in der griechischen Architektur.* Oberhummer-Gesellschaft, München 2004, ISBN 3-934137-05-9 (*Studien zur Geschichte Nordwest-Griechenlands* 5).
* Taner Korkut, Götz Grosche: *Das Bouleuterion von Patara. Versammlungsgebäude des Lykischen Bundes.* Ege Yayinlari, Istanbul 2007, ISBN 978-975-8071-65-4 (*Patara* II, 1).

## Εξωτερικοί σύνδεσμοι
* 

Κατηγορία:Αρχαιοελληνική αρχιτεκτονική
Εκκλησιαστήριο

[thumb|right|350px|Το εκκλησιατήριο στον αρχαιολογικό χώρο του [Αγκριτζέντο|Ακράγαντα στη Σικελία]]
Το **εκκλησιαστήριο** ήταν ο τόπος συνέλευσης των πολιτών στις αρχαίες ελληνικές πόλεις, ενώ η συνέλευση της βουλής γινόταν στο βουλευτήριο. Στο εκκλησιαστήριο έπαιρνε μέρος κάθε νόμιμος πολίτης της πόλης. 
## Περιγραφή
Είχε σχήμα αίθουσας θεάτρου μικρών διαστάσεων με κερκίδες για το κοινό και πάλκο για τον ομιλητή. Γνωστό είναι το εύρημα στον αρχαιολογικό χώρο του Ακράγαντα με 20 ημικυκλικές κερκίδες, ενώ το εκκλησιαστήριο του Μεταπόντιου είναι το αρχαιότερο που σώζεται και ανέρχεται στον 7ο αιώνα π.Χ.
## Πηγές
* Luca Cerchiai, Lorena Jannelli, Fausto Longo: *Die Griechen in Süditalien. Auf Spurensuche zwischen Neapel und Syrakus.* Konrad Theiss Verlag Stuttgart 2004, ISBN 3-8062-1845-5

Κατηγορία:Αρχαιοελληνική αρχιτεκτονική
Άι-Χανούμ

Η **Αϊ-Χανούμ** ή **Αλ Χανούμ** (πιθανώς η ιστορική Αλεξάνδρεια η επί του Ώξου, επίσης πιθανώς η μετονομασθείσα αργότερα σε **اروکرتیه** ή Ευκρατίδεια Βακτρίας) ήταν μια από τις πρώτες πόλεις του Ελληνικού βασιλείου της Βακτριανής. Προηγούμενοι μελετητές ανάφεραν ότι η πόλη είχε ιδρυθεί στα τέλη του 4ου αιώνα π.Χ., μετά τις κατακτήσεις του Μέγα Αλέξανδρου. Μεταγενέστερες αναλύσεις εισηγούνται ότι η πόλη ιδρύθηκε το 280 π.Χ. από τον βασιλιά της Αυτοκρατορίας των Σελευκιδών, Αντίοχο Α΄ Σωτήρα. Τα ερείπια της πόλης βρίσκονται στην περιοχή Ταχάρ, στο βόρειο Αφγανιστάν, στη συμβολή των ποταμών Αμού Ντάρια (Ώξου) και Κούκτσα. Η πόλη ήταν ένα από τα κύρια σημεία του ελληνισμού στην Ανατολή για περισσότερο από δύο αιώνες, μέχρι την καταστροφή της από νομάδες εισβολείς γύρω στο 145 π.Χ., περίπου την περίοδο του θανάτου του Ευκρατίδη Α΄ της Βακτρίας.

## Αρχαιολογικά ευρήματα

Image:HeraklesStatuette.jpg|Ηρακλής 
Image:AntefixSharp.jpg|Ανθέμια
Image:PhilosopherBust.jpg|Ερμή 
Image:ManWithChlamys5.jpg|Ανάγλυφο
Image:GorgoyleSharp.jpg|Προσωπείο
Image:AiKhanoumBracelet.jpg|χάλκινη λαβή
Image:AiKhanoumPlateSharp.jpg|μεταλλικό ανάγλυφο


## Παραπομπές


## Εξωτερικοί σύνδεσμοι

*Άϊ-Χανούμ Δελφικό επίγραμμα: αρχαίο κείμενο, μετάφραση και εικόνες στη Βικιθήκη

Κατηγορία:Σελευκιδικές αποικίες
Κατηγορία:Εκστρατεία του Μεγάλου Αλεξάνδρου
Κατηγορία:Αρχαιολογικοί τόποι στο Αφγανιστάν
Κατηγορία:Πόλεις που ίδρυσε ο Μέγας Αλέξανδρος
Ποδηλασία στους Θερινούς Ολυμπιακούς Αγώνες 1896 – Ατομική χρονομέτρηση ανδρών

Η **ατομική χρονομέτρηση ανδρών** ήταν ένα από τα έξι αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1896 στην Αθήνα. 

## Σύνοψη αγωνίσματος
Ο αγώνας διεξήχθη στις 11 Απριλίου στο ποδηλατοδρόμιο του Νέου Φαλήρου και ήταν το τέταρτο χρονολογικά αγώνισμα της ποδηλασίας. Οι οκτώ ποδηλάτες που έλαβαν μέρος, έτρεξαν για ένα γύρο στην πίστα (ή αλλιώς για 333 μέτρα).

Ο Πολ Μασσόν κέρδισε τον τρίτο του αγώνα μέσα στην ίδια ημέρα, με τους Σταμάτη Νικολόπουλο και Άντολφ Σμαλ να μένουν ισόπαλοι στη δεύτερη θέση και να οδηγούνται σε νέο αγώνα μεταξύ τους, όπου ο νικητής θα κατακτούσε τη δεύτερη θέση και ο ηττημένος την τρίτη.

Στο νέο αυτό γύρο, ο Νικολόπουλος βελτίωσε το χρόνο του κερδίζοντας τον αγώνα και συνολικά τερμάτισε στη δεύτερη θέση. Αντίθετα, ο Σμαλ ήταν πιο αργός από τον πρώτο γύρο και έμεινε στην τρίτη θέση στο σύνολο.

## Τελική κατάταξη
[thumb|right|150px|Ο [Άντολφ Σμαλ]]

### Μπαράζ

## Πηγές


* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: "108 Χρόνια Ολυμπιακοί Αγώνες (1896-2004)" (σελ. 12).
* 
* 

Ατομική χρονομέτρηση
Χριστόφορος Ράιχενμπαχ

Ο **Χριστόφορος Ράιχενμπαχ** (γερμ. *Christoph Reichenbach*) ήταν Βαυαρός και ο πρώτος διευθυντής του Ελληνικού Βασιλικού Νομισματοκοπείου και Σφραγιστήριου από το 1836.
## Βιογραφία
Ο Ράιχενμπαχ ήταν ανηψιός του γνωστού κατασκευαστή επιστημονικών οργάνων Γκέοργκ φον Ράιχενμπαχ (Georg Friedrich von Reichenbach) του Μονάχου και ένας από τους Βαυαρούς που είχαν έλθει στην Ελλάδα κατά τα πρώτα χρόνια της βασιλείας του Όθωνα. Στην πατρίδα του είχε αποκτήσει φήμη άριστου τεχνίτη των μηχανών.

Το 1839 ο Ράιχενμπαχ έλαβε ως διευθυντής του Βασιλικού Νομισματοκοπείου και Σφραγιστήριου το παράσημο του Αργυρού Σταυρού των τάγματος του Σωτήρος από την ελληνική κυβέρνηση. Διοικητικά είχε τη θέση υπολοχαγού του Πυροβολικού.

## Αναφορές


Κατηγορία:Βαυαροί
Κατηγορία:Αργυρός σταυρός του Τάγματος του Σωτήρος
Πέτρος Γράβιγγερ

Ο **Πέτρος Γράβιγγερ** (γερμ. *Peter Grabinger*, 1904 - 1988), ήταν Έλληνας φιλόσοφος, συγγραφέας και ερευνητής. Έγραψε ή μετάφρασε πάνω από 120 βιβλία εσωτερικής φιλοσοφίας, αρχαίας ελληνικής γραμματείας, θεοσοφίας, μυστικισμού και εσωτερικής γνώσης.

## Βιογραφικά στοιχεία
Σπούδασε χημικός μηχανικός και έλαβε το πτυχίο του από το Πανεπιστήμιο Αθηνών το 1926. Στα νεανικά του χρόνια, και συγκεκριμένα στο διάστημα από το 1925 έως το 1930, ασχολήθηκε πειραματικά με την ασύρματη επικοινωνία, όντας ένας από τους πρώτους Έλληνες πειραματιστές ασυρματιστές. Η ασχολία αυτή δεν είχε και συνέχεια, αφού απορροφήθηκε από την μελέτη φιλοσοφικών|μυστικιστικών έργων, με την οποία είχε ασχοληθεί από πολύ νεαρή ηλικία.

Υπήρξε μέλος σε διάφορες φιλοσοφικές σχολές και ελευθεροτέκτων, με ενεργό παρουσία για πάνω από 60 χρόνια, μέλος της *[[Θεοσοφική Εταιρεία Ελλάδος|Θεοσοφικής Εταιρείας Ελλάδος]]* και του *[[Ordo Rosae Aureae]]*.

Δημοσίευσε άρθρα από πολύ νεαρή ηλικία, ενώ συνέγραψε και μετέφρασε πολλά φιλοσοφικά βιβλία. Η πρώτη του συγγραφική προσπάθεια ξεκινάει το 1936, με την ίδρυση από τον ίδιο του εκδοτικού οίκου "Βιβλιοθήκη της Σφιγγός". Αρχικά εξέδιδε σε τεύχη μικρής κυκλοφορίας την ομώνυμη περιοδική έκδοση, η οποία διανέμονταν σε συνδρομητές. Παρά τις περιορισμένες οικονομικές του δυνατότητες, ακολούθησε μία σημαντική πορεία μέχρι τα τελευταία χρόνια της ζωής του.

Έγραψε ή μετάφρασε πάνω από 100 τίτλους βιβλίων φιλοσοφίας.

## Ενδεικτική εργογραφία
;Βιβλία
**Εγκυκλοπαίδεια εσωτερισμού και αποκρύφου γνώσεως*, εκδ. Διμελή, 2009
**Εσωτερική θεογνωσία*, εκδ. Διμελή, 2009
**Θεμέλια βασιλικής τέχνης*, εκδ. Διμελή, 2002
**Ύμνοι φιλοσοφικοί και λειτουργικοί των αρχαίων Ελλήνων μυστών*, εκδ. Ιδεοθέατρον, 1999
**Η επιστήμη των δονήσεων*, εκδ. Ιδεοθέατρον, 1999
**Τεκτονικόν μουσείον*, εκδ. Διμελή, 1999
**Ο Πυθαγόρας και η μυστική διδασκαλία του Πυθαγορισμού*, εκδ. Ιδεοθέατρον, 1999
;Μεταφράσεις έργων
**Ιουλιανός ο Παραβάτης, Εις μητέρα θεών. Εις βασιλέα ήλιον*, εκδ. Ιδεοθέατρον, 1999
**Sallustius Crispus, Gaius, Περί θεών και κόσμου*, εκδ. Ιδεοθέατρον, 1999
**Mallinger, Jean, Τα μυστικά των Πυθαγορείων. Τα απόρρητα εις τον Πλούταρχον*, εκδ. Ιδεοθέατρον, 1998
**Τα χαλδαϊκά λόγια ή χρησμοί*, εκδ. Ιδεοθέατρον, 1998
;Επιμέλεια έργων
**Πυθαγορείων ακούσματα και σύμβολα*, εκδ. Ιδεοθέατρον, [επιμέλεια], 2005
**Ιάμβλιχος, Τα θεολογούμενα της αριθμητικής*, εκδ. Ιδεοθέατρον, [επιμέλεια], 1998

## Παραπομπές


## Πηγές
*Ιστορικό αρχείο Πέτρου Γράβιγγερ

## Επιπλέον βιβλιογραφία
*Ιστορικό Αρχείο Πέτρου Γράβιγγερ, Πολύτιμες σημειώσεις από το παρελθόν , SV Νέα, Διμηνιαία Επίσημη έκδοση της ένωσης Ελλήνων Ραδιοερασιτεχνών, Σεπτ. - Οκτ. 2009, Αρ. Τεύχους 117, σελ. 30 (και εξώφυλλο)

Κατηγορία:Έλληνες συγγραφείς του 20ού αιώνα
Νομισματοκοπείο

Με τον όρο **νομισματοκοπείο** μπορεί να αναφέρεται κανείς σε:

* **Νομισματοκοπείο**, εργαστήριο στο οποίο κόβονται νομίσματα και τυπώνονται χαρτονομίσματα

ή στα νομισματοκοπεία που είχε κατά καιρούς η Ελλάδα:
* Εθνικό Νομισματοκοπείο Αιγίνης (1828-1833)
* Βασιλικό Νομισματοκοπείο και Σφραγιστήριο (1836-1941)
* Ίδρυμα Εκτύπωσης Τραπεζογραμματίων και Αξιών (1938-σήμερα)
Μάρτσιν Βασιλέφσκι

Ο **Μάρτσιν Βασιλέφσκι** Πολωνικά: *Marcin Wasilewski* (γεννημένος στις 9 Ιουνίου 1980 στην Κρακοβία) είναι Πολωνός διεθνής ποδοσφαιριστής που αγωνίζεται στη Λέστερ Σίτι και στην Εθνική Πολωνίας.

## Εξωτερικοί σύνδεσμοι
* Μάρτσιν Βασιλέφσκι στο 90minut.πλ 
* Μάρτσιν Βασιλέφσκι  στο national-football-teams.com.πλ 

Κατηγορία:Πολωνοί ποδοσφαιριστές
Κατηγορία:Ποδοσφαιριστές Λεχ Πόζναν
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Εθνικής Πολωνίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Αμίκα Βρόνκι
Κατηγορία:Ποδοσφαιριστές Βίσλα Πλοτσκ
Κατηγορία:Ποδοσφαιριστές Χούτνικ Νόβα Χούτα
Κατηγορία:Ποδοσφαιριστές Σλασκ Βρότσλαβ
Κατηγορία:Ποδοσφαιριστές Εκστρακλάσα
Κατηγορία:Πολωνοί ποδοσφαιριστές στο εξωτερικό
Οικογένεια Στράτου

Η **οικογένεια Στράτου** είναι παλαιά οικογένεια πολιτικών ηπειρώτικης καταγωγής.

## Γενικά στοιχεία
Προερχόμενοι από την Ήπειρο, διασπάστηκαν σε δύο κλάδους: σε αυτόν της Πάργας και σε αυτόν του Ασπροποτάμου. Μέλη της έγιναν αρματολοί, συμμετείχαν δε σε διάφορες πολεμικές συγκρούσεις, όπως στον τουρκοβενετικό πόλεμο. Συμμετείχαν στην επανάσταση του 1821 και μετά την ανεξαρτησία της χώρας έλαβαν σημαντικές θέσεις, εκλεγόμενοι βουλευτές κ.λπ..

## Μέλη
* Λάλας Στράτος, αρματολός 
** Δημήτριος (Μήτρος) Στράτος, αρματολός και γιος του Λάλα
*** Ιωάννης Στράτος, γιος του Δημητρίου
*** Σωτήριος Στράτος, αγωνιστής του 1821, αξιωματικός του στρατού, πληρεξούσιος και γιος του Δημητρίου
**** Κωνσταντίνος Στράτος, βουλευτής και γιος του Σωτηρίου
***** Γεώργιος Στράτος (1887-1973), υποναύαρχος, βουλευτής, υπουργός και γιος του Κωνσταντίνου
**** Δημήτριος Στράτος, δήμαρχος Βάλτου και γιος του Σωτηρίου
*** Ευστράτιος Στράτος, γιος του Δημητρίου
** Απόστολος Στράτος, αρματολός και γιος του Λάλα
** Γεώργιος Στράτος, αρματολόγος και γιος του Λάλα
*** Ιωάννης Στράτος, αγωνιστής του 1821, αξιωματικός του στρατού, πληρεξούσιος και γιος του Γεωργίου
*** Νικόλαος Στράτος, αγωνιστής του 1821, αξιωματικός του στρατού και γιος του Γεωργίου
**** Ανδρέας Ν. Στράτος, φρούραρχος Αθηνών, σύζυγος Πετρούλας Βουδούρη και γιος του Νικολάου
***** Νικόλαος Στράτος, βουλευτής, πρωθυπουργός και γιος του Ανδρέα
****** Ανδρέας Στράτος, βουλευτής, υπουργός, σύζυγος Μαρίας Δημητρίου Κορομηλά και γιος του Νικολάου
****** Δόρα Στράτου, χορογράφος, θιασάρχης, ηθοποιός και κόρη του Νικολάου
Γούκας Φαμπιάνσκι

Ο **Γούκας Μάρεκ Φαμπιάνσκι** (, γενν. 18 Απριλίου 1985) είναι Πολωνός διεθνής ποδοσφαιριστής που αγωνίζεται ως τερματοφύλακας στην Γουέστ Χαμ. Μέχρι τον Αύγουστο του 2021 έπαιζε και στην Εθνική Πολωνίας.

Γεννήθηκε στο Κόστζιν ναντ Όντρα. Κατέκτησε το πρωτάθλημα Πολωνίας (2006) και το Κύπελλο Αγγλίας (2014).

## Εξωτερικοί σύνδεσμοι
* Λούκας Φαμπιάνσκι στο 90minut.πλ 

Κατηγορία:Πολωνοί ποδοσφαιριστές
Κατηγορία:Ποδοσφαιριστές Λεχ Πόζναν
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Εθνικής Πολωνίας
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Πολωνίας Κ21
Κατηγορία:Ποδοσφαιριστές Σπάρτα Μπροντνίτσα
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Εθνικής Πολωνίας Κ17
Κατηγορία:Ποδοσφαιριστές Εθνικής Πολωνίας Κ19
Κατηγορία:Παίκτες νικητές ΟΥΕΦΑ Κόνφερενς Λιγκ
Σπύρος Χαλικιάς

Ο ** Σπύρος Χαλικιάς** γεννήθηκε στους Καρουσάδες της Κέρκυρας, το 1927. Το πρώτο από τα έξι παιδιά του Νίκου και της Ερήνης Χαλικιά. Αγωνιστής, μακρονησιώτης, φωτορεπόρτερ, δούλεψε στην εφημερίδα "Αυγή". Καλλιτέχνης - φωτογράφος με τα θέματά του να είναι εμπνευσμένα από το παιδί και το γέρο, από τους αγώνες του Ελληνικού Λαού, το 114. Η Πράβντα, σε κύριο άρθρο της τον αποκαλεί "ο φωτορεπόρτερ της αλήθειας". Πολλές φορές βραβευμένος στην ΕΣΣΔ, την Κούβα και τη Γαλλία. Πολλές φορές φυλακισμένος και κατά τη διάρκεια της προσωπικής του αντίστασης στη χούντα αλλά και πριν την επιβολή της δικτατορίας, έχει υποστεί διώξεις,  βασανιστήρια, δεν άντεξε, υπέστη σοβαρότατη βλάβη η υγεία του, πέθανε στους Καρουσάδες το χωριό του, το 1981.

## Παραπομπές


## Σημείωση
Με το ίδιο όνομα και επώνυμο είναι και ο ογκολόγος γιατρός Σπύρος Χαλικιάς

Κατηγορία:Έλληνες φωτογράφοι
Νεοχώρι Φαρρών Αχαΐας

:*Για οικισμούς με ίδιο όνομα στην Αχαΐα, δείτε: [[Νεοχώρι Αχαΐας]]*

Το **Νεοχώρι** (στην καθομιλουμένη αναφέρεται και ως *Νιοχώρι* ή *Νιχώρι*) είναι μικρό χωριό της Αχαΐας, χτισμένο στους βόρειους πρόποδες του Ερυμάνθου σε υψόμετρο 500 μέτρων περίπου, και υπάγεται διοικητικά στην Κοινότητα Ελληνικού του Δήμου Ερυμάνθου.

Γειτνιάζει, πέραν του Ελληνικού, με τα χωριά  Χρυσαυγή και Καλούσι. Απέχει οδικώς 30 χλμ. περίπου από την πόλη της Πάτρας, 11 χλμ. περίπου από την Χαλανδρίτσα -έδρα του Δήμου Ερυμάνθου- και μόλις 2 χλμ. από το όμορο Ελληνικό, έδρα της ομώνυμης τοπικής κοινότητας στην οποία υπάγεται ο οικισμός. Ο πληθυσμός του, σύμφωνα με την απογραφή του 2011, είναι 24 μόνιμοι κάτοικοι.

## Διοικητική εξέλιξη
Το χωριό αναγνωρίστηκε επίσημα ως αυτοτελής οικισμός στις 18 Δεκεμβρίου του 1920 και προσαρτήθηκε στην τότε Κοινότητα Κούμανη (νυν Ελληνικού), αλλά καταργήθηκε ως ΟΤΑ, μετά από βραχύβια ζωή, στις 16 Μαΐου του 1928. Αναγνωρίστηκε επίσημα εκ νέου ως οικισμός στις 7 Απριλίου του 1951 και υπήχθη στην ίδια κοινότητα. Στις 4 Δεκεμβρίου του 1997 (ΦΕΚ 244Α), σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Φαρρών μέχρι και το 2010, όπου εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές της χώρας είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νεοχωρίου Φαρρών Αχαΐας. eetaa.gr. Ανακτήθηκε: 15/11/2017.
* Ε.Ε.Τ.Α.Α. - Διοικητικές μεταβολές Κοινότητας Ελληνικού Αχαΐας. eetaa.gr. Ανακτήθηκε: 11/11/2017.
* Αναζήτηση υψόμετρου από διεύθυνση στον χάρτη. advancedconverter.com. Ανακτήθηκε: 15/11/2017.
* Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 15/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κατηγορία:Ελληνικό Αχαΐας
Αλίκη Ζωγράφου

Η **Αλίκη Ζωγράφου** (Βόλος 1916 - Αθήνα 1992)  ήταν Ελληνίδα ηθοποιός.

## Βιογραφία
Σπούδασε υποκριτική στο Ωδείο Αθηνών και στο Εθνικό Θέατρο. Πρωτοεμφανίστηκε το 1932 στο θίασο της Μαρίκας Κοτοπούλη, στο έργο του Ζακ Ντεβάλ *"Οι μαιτρέσες του μπαμπά"* στο ρόλο της Εριέττας. Το 1935 εμφανίστηκε με τον ίδιο θίασο στο έργο *Η κυρία δε με μέλει* του Βικτοριέν Σαρντού και αμέσως μετά συμμετείχε σε χειμερινή περιοδεία της θιάσου στο έργο του Σπύρου Μελά *[[Ο μπαμπάς εκπαιδεύεται]]*, του Γρηγόριου Ξενόπουλου *Έτσι είν' ο κόσμος* και σε άλλες παραστάσεις. Συμμετείχε σε πολλές ελληνικές ταινίες.

## Προσωπική ζωή
Το καλοκαίρι του 1935 περιόδευσε με το θίασο Μαίρης Μυρά - Ν. Νικολόπουλου, όπου γνώρισε και παντρεύτηκε τον επίσης ηθοποιό Νίκο Ζωγράφο. Το 1936 γεννήθηκε ο γιος της Γιώργος Ζωγράφος,  ηθοποιός και τραγουδιστής του Νέου Κύματος. Το 1944 και ενώ ο γιος της ήταν μόλις 8 ετών, εγκατέλειψε την οικογένειά της και πήγε στην Αίγυπτο. Ο σύζυγός της πέθανε από τη στενοχώρια του και οι γονείς της αυτοκτόνησαν. 

## Φιλμογραφία

### Κινηματογράφος

### Θέατρο

### Τηλεοπτικό θέατρο

## Παραπομπές

## Πηγές
* Θόδωρος Έξαρχος, *"Έλληνες ηθοποιοί 1900-1925 - Αναζητώντας τις ρίζες" - Βραβείο Ακαδημίας Αθηνών*

Κατηγορία:Βιογραφία-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 08/2013
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Γκέοργκ Φρίντριχ φον Τσέντνερ

Ο **Γκέοργκ Φρίντριχ φον Τσέντνερ** (γερμ. *Georg Friedrich Freiherr von Zentner*, 1752-1835) υπήρξε Γερμανός νομομαθής και πολιτικός και θερμός φιλέλληνας. Διετέλεσε καθηγητής κρατικού δικαίου στο Πανεπιστήμιο της Χαϊδελβέργης, και αργότερα σε πολλές και σημαντικές θέσεις υπουργός στην Βαυαρία. Έργο του είναι το σύνταγμα της Βαυαρίας του 1818.

## Βιογραφία
Γεννήθηκε στις 27 Αυγούστου 1752 στο Στράσσενχαϊμ (σήμερα Μάννχαϊμ).

Απεβίωσε στις 20 Οκτωβρίου 1835 στο Μόναχο. Ήταν το μικρότερο παιδί μέσα σε μια πολυμελή αγροτική οικογένεια. Πατέρας του ήταν ο Φραντς Τσέντνερ και μητέρα του η Μαρία Τερέζια, το γένος Στάινμπαχ. Σε ηλικία επτά χρονών ο μικρός Γκέοργκ πήγε στον μεγαλύτερο αδελφό του, τον Φραντς, ο οποίος είχε διοριστεί από το 1759 γερουσιαστής στο Μάνχαϊμ. Προπαιδεύτηκε από ιδιωτικό διδάσκαλο για συνεχίσει στο Ιησουιτικό Κολλέγιο της Χαϊδελβέργης, όπου σπούδασε επί τετραετίας και μετά συνέχισε στην Ακαδημία, όπου αποφοίτησε το 1770. Εγκαταστάθηκε στο Μετς για ενάμιση χρόνια, όπου εξάσκησε τα γαλλικά του και ήρθε σε επαφή με τις επαναστατικές ιδέες του Διαφωτισμού. Επέστρεψε στο Γκέτινγκεν, όπου συνέχισε τις σπουδές νομικής. Διορίστηκε καθηγητής σε σχολείο και από το 1777 καθηγητής στο Πανεπιστήμιο της Χαϊδελβέργης. Με υποτροφία εξακοσίων γκούλντεν από τον Καρλ Τέοντορ του Παλατινάτου και της Βαυαρίας περιηγήθηκε για δύο χρόνια την Ευρώπη. Επέστρεψε στο Γκαίτινγκεν και επισκέφτηκε το Βερολίνο, Μπράουνσβαϊγκ, Ανόβερο, Βολφενμπύτελ, Λειψία, Δρέσδη και Βιέννη. Αναγορεύτηκε διδάκτωρ της νομικής το 1779 στο Πανεπιστήμιο του Ίνγκολσταντ και διορίστηκε καθηγητής της Νομικής το ίδιο έτος. 

## Άλλες διακρίσεις
Διετέλεσε μέλος της Βαυαρικής Ακαδημίας των Επιστημών. Το 1820 αναγνωρίστηκε επίτιμος κάτοικος του Μονάχου. Το 1776 προσχώρησε στην Μασονική Στοά *Joseph zu den drey Helmen* και έγινε ιδρυτικό μέλος των Στοών *Johannes zur brüderliche Liebe* το 1781 και *Karl zum Reichsapfel* αργότερα.

## Παραπομπές


## Πηγές
* Franz Dobmann: Georg Friedrich Freiherr von Zentner als bayerischer Staatsmann in den Jahren 1799 - 1821. Kallmünz: Lassleben, 1962
* Johann August Ritter von Eisenhart: Zentner, Georg Friedrich Freiherr von. In: Allgemeine Deutsche Biographie (ADB). Band 45, Duncker & Humblot, Leipzig 1900, S. 67–70.

Κατηγορία:Γερμανοί νομικοί
Κατηγορία:Γερμανοί πανεπιστημιακοί
Κατηγορία:Γερμανοί πολιτικοί
Ομοιομορφισμός (γεωλογία)

Ο **Ομοιομορφισμός** είναι θεωρία της γεωλογίας, όπου σύμφωνα με αυτή, τα περισσότερα γεωλογικά φαινόμενα θα μπορούσαν να γίνουν κατανοητά μέσω προσεκτικών παρατηρήσεων των σύγχρονων διεργασιών και ότι όλες οι γεωλογικές διεργασίες που δρούσαν στο παρελθόν δρουν επίσης και σήμερα. Αποτυπώθηκε για πρώτη φορά από τον σκωτσέζο γεωλόγο Τζέιμς Χάτον το 1778 στη μελέτη με τίτλο: "Θεωρία της Γης". Η φράση "το παρόν είναι το κλειδί για το παρελθόν" συνοψίζει τις ιδεές του Χάτον και της θεωρίας αυτής.

Η "Θεωρία της Γης" είχε γραφτεί σε ένα δυσνόητο ύφος με αποτέλεσμα να μην διαβαστεί από πολλούς. Το 1802 ο Τζων Πλέιφερ δημοσίευσε το δοκίμιο του με τίτλο: "Επεξηγήσεις πάνω στη θεωρία του Χάτον για τη Γη", στο οποίο γίνεται λεπτομερής ανάλυση των ιδεών του Χάτον.

Το 1830 ένας άλλος γεωλόγος ο Κάρολος Λάιελ στο εγχειρίδιο του "Αρχές της Γεωλογίας" χρησιμοποίησε αυτή την θεωρία ως το ενοποιητικό θέμα.

## Πηγές
 Μιχάλης Δ. Δερμιτζάκης και Σπύρος Π. Λέκκας, Διερευνώντας τη Γη (Αθήνα,2010), σελ. 25 – 29, ISBN 978-960-8028-91-3

Κατηγορία:Μεταθεωρία
Κατηγορία:Φιλοσοφία της επιστήμης
Κατηγορία:Γεωλογική ιστορία της Γης
Κατηγορία:Ιστορία των Επιστημών Γης και Περιβάλλοντος
Ποδηλασία στους Θερινούς Ολυμπιακούς Αγώνες 1896 – 10 χιλιόμετρα ανδρών

Τα **10 χιλιόμετρα ανδρών** ήταν ένα από τα έξι αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1896 στην Αθήνα. 

## Σύνοψη αγωνίσματος
Ο αγώνας διεξήχθη στις 11 Απριλίου στο ποδηλατοδρόμιο του Νέου Φαλήρου και ήταν το τρίτο χρονολογικά αγώνισμα της ποδηλασίας. Έξι αθλητές έλαβαν μέρος στον αγώνα, ο οποίος αποτελούνταν από 30 γύρους.

Οι δύο Γάλλοι ποδηλάτες που τερμάτισαν στις πρώτες θέσεις και στον αγώνα των 2 χιλιομέτρων, ο Πολ Μασσόν και ο Λεόν Φλαμένγκ, πήραν εδώ τις δύο πρώτες θέσεις με τον ίδιο μάλιστα χρόνο. Ο Άντολφ Σμαλ από την Αυστρία τερμάτισε τρίτος, ενώ ο Γερμανός Ρόουσμεγιερ τέταρτος (ο χρόνος τους παραμένει άγνωστος).

Οι δύο Έλληνες συμμετέχοντες, ο Αριστείδης Κωνσταντινίδης και ο Γεώργιος Κωλέττης, συγκρούστηκαν περίπου στα δύο τρίτα της διαδρομής, αλλά συνέχισαν τον αγώνα. Όμως ο Κωλέττης δεν κατάφερε να τερματίσει, αφού εγκατέλειψε στα 7 χιλιόμετρα εξαιτίας του τραυματισμού του από τη συγκρουση.

## Τελική κατάταξη
[thumb|right|150px|Ο [Άντολφ Σμαλ]]

## Πηγές


* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: "108 Χρόνια Ολυμπιακοί Αγώνες (1896-2004)" (σελ. 12).
* 
* 

10 χιλιόμετρα
Βασίλειος ο Χαλκόχειρ

Ο **Βασίλειος ο Χαλκόχειρ** ήταν ηγέτης λαϊκού επαναστατικού κινήματος στη βυζαντινή Βιθυνία κατά τη βασιλεία του Ρωμανού Α' Λεκαπηνού στις αρχές του 10ου αιώνα.

## Βιογραφία
Ο Βασίλειος καταγόταν από τη Μακεδονία (δεν είναι σαφές αν εννοείται η Μακεδονία καθ΄ αυτή ή το Θέμα Μακεδονίας). Ο Αλέξανδρος Καζντάν εικάζει ότι ήταν πιθανώς σλαβικής καταγωγής και ότι υπηρετούσε στο βυζαντινό στρατό ως μισθοφόρος. Σύμφωνα με την κύρια πηγή για τη ζωή του, το χρονικό του Συμεών Λογοθέτη, τη δεκαετία του 920, εκμεταλλευόμενος τη λαϊκή δυσαρέσκεια για την βαριά φορολογία και τους λιμούς της εποχής, ηγήθηκε εξέγερσης στο Θέμα Οψικίου. Ο Βασίλειος υιοθέτησε το όνομα του στρατηγού Κωνσταντίνου Δούκα, που το 913 είχε προσπαθήσει ανεπιτυχώς να καταλάβει το βυζαντινό θρόνο, και απέκτησε γρήγορα μεγάλη υποστήριξη, καθώς ο Δούκας, καίτοι αριστοκράτης, είχε φτάσει να θεωρείται ως προστάτης των απλών ανθρώπων. Οι αυτοκρατορικές αρχές έστειλαν εναντίον του στρατό υπό έναν τουρμάρχη που τον συνέλαβε και τον έφερε δέσμιο στην Κωνσταντινούπολη. Εκεί ο Βασίλειος δικάστηκε από τον Έπαρχο της πόλεως και καταδικάστηκε σε ακρωτηριασμό του χεριού του.

Απτόητος, ο Βασίλειος επέστρεψε στο Οψίκιον, έφτιαξε ένα χάλκινο χέρι στο οποίο προσάρμοσε ένα μεγάλο σπαθί, συγκέντρωσε τους φτωχούς και κατατρεγμένους της επαρχίας και εξεγέρθηκε ξανά το 932. Με τους υποστηρικτές του κατέλαβε ένα οχυρό μέρος, την Πλατειά Πέτρα, το οποίο και χρησιμοποίησε ως βάση του για να εξαπολύσει επιδρομές στην τριγύρω επαρχία. Η επανάσταση κατεστάλη ξανά από το στρατό, και ο Βασίλειος ξαναμεταφέρθηκε στην Κωνσταντινούπολη. Εκεί, προσπαθώντας να ελαφρύνει τη θέση του, ισχυρίστηκε ότι η εξέγερσή του είχε την υποστήριξη σημαινόντων προσώπων, αλλά μια έρευνα απέδειξε τις κατηγορίες αυτές αβάσιμες. Ο Βασίλειος καταδικάστηκε και κάηκε στην πυρά στην πλατεία των Αμαστριανών.

Ο Καζντάν θεώρησε την εξέγερση του Βασιλείου δείγμα λαϊκής και ιδιαίτερα αγροτικής εξέγερσης, και τη συνέδεσε με την μεταρρυθμιστική αγροτική νομοθεσία του Ρωμανού Α' Λεκαπηνού το 934 που προσπάθησε να ελαφρύνει τα βάρη των φτωχών και να περιορίσει την εξουσία των «Δυνατών».

## Παραπομπές


## Πηγές
*
*

Κατηγορία:Βιθυνία
Κατηγορία:Βυζαντινοί επαναστάτες
Κατηγορία:10ος αιώνας
Κατηγορία:Βυζαντινοί του 10ου αιώνα
Ευγένιος (γραμματικός)

Ο **Ευγένιος ο γραμματικός** ή **Ευγένιος της Αυγουστόπολης** ήταν Έλληνας γραμματικός και ποιητής που καταγόταν την Αυγουστόπολη της «Παρωρείου Φρυγίας» ή αλλιώς «Πισιδικής Φρυγίας».

## Βιογραφικά στοιχεία
Πατέρας του αναφέρεται ο Τρόφιμος και είχε ζήσει την περίοδο που αυτοκράτορας της Βυζαντινής Αυτοκρατορίας ήταν ο Αναστάσιος, στις αρχές του 6ου αιώνα. Οι μόνες πληροφορίες αναφορικά με το έργο του, προέρχονται κυρίως από το λεξικό της Σούδας. Δίδαξε στην Κωνσταντινούπολη και έτυχε μεγάλης αναγνώρισης σε προχωρημένη ηλικία. Το όνομά του αναφέρεται στο έργο του Στέφανου του Βυζάντιου *"Εθνικά"* και στο λήμμα *"Ανακτόριον"*. Έγραψε κωλομετρίες για δεκαπέντε θεατρικά έργα του Αισχύλου, του Σοφοκλή και του Ευριπίδη. Ήταν ο πρώτος που αναφέρθηκε στην εισαγωγή του "παιωνικού" και το "παλιμβάκχειου" ποιητικού μέτρου στη ιστορία της μουσικής κατά την βυζαντινή περίοδο, όπως επίσης σε αυτόν αποδίδεται η αφορά στο γένος των Τημενιδών και των ονομασιών των ιερών του θεού Διόνυσου, ως "Διονύσιον" και των ιερών του Ασκληπιού, ως "Ασκληπιείον". Ο Ευγένιος ήταν ο πρώτος που δημιούργησε λεξικό όπου οι λέξεις ήταν ταξινομημένες κατά αλφαβητική σειρά, και μάλιστα ανέφερε με λεπτομέρεια το λόγο χρήσης των τονισμών, όπως των τόνων και των πνευμάτων για κάθε λέξη. Επίσης αναφέρθηκε για το πότε γίνεται η χρήση των "-εία" και "-ία" στα ουσιαστικά της ελληνικής γλώσσας. Αναφέρεται ότι έγραψε ποιήματα σε μέτρο τρίμετρο ιαμβικό. Το όνομά του αναφέρεται ως *"Ευγένιος Αυγουστοπόλεως της εν Φρυγία"* στους συντελεστές του εγκυκλοπαιδικού λεξικού της Σούδας, παρόλο που το συγκεκριμένο έργο γράφτηκε τον 10ο αιώνα, δηλαδή αρκετούς αιώνες αργότερα από την εποχή που έζησε ο Ευγένιος.

## Σημειώσεις
* Η θέση της πόλης σύμφωνα με τους μελετητές πρέπει να ήταν στο οροπέδιο του ποταμού Κάυστρου μεταξύ της Εφέσου και των Σάρδεων, διακρίνοντάς την από άλλα δύο ομώνυμα τοπωνύμια ανατολικότερα, της Αυγουστόπολης της Παλαιστίνης και της Αυγουστόπολης της Κιλικίας.
*

## Παραπομπές


Κατηγορία:Βυζαντινοί ποιητές
Κατηγορία:Βυζαντινοί συγγραφείς
Κατηγορία:Αρχαίοι Έλληνες λεξικογράφοι
Κατηγορία:Φρυγία
Κατηγορία:Μεσαιωνικοί ποιητές
1888 Τσου Τσονγκ-Ζι

Ο **Τσου Τσονγκ-Ζι** (Zu Chong-Zhi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,711. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του Κινέζου αστρονόμου και μαθηματικού Τσου Τσονγκ-Ζι.

## Φυσικά χαρακτηριστικά
Η μέση διάμετρος του Τσου Τσονγκ-Ζι εκτιμάται σε 15 χιλιόμετρα περίπου, ενώ ο φασματικός τύπος του είναι **S** (λιθώδης). Ο Τσου περιστρέφεται γύρω από τον εαυτό του μία φορά κάθε 14 ως 18 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσου Τσονγκ-Ζι
1889 Παχμούτοβα

Η **Παχμούτοβα** (Pakhmutova) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,80. Ανακαλύφθηκε το 1968 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Ρωσίδας μουσικοσυνθέτιδας Αλεξάνδρας Ν. Παχμούτοβα (*Александра Николаевна Пахмутова*).

## Φυσικά χαρακτηριστικά
Η μέση διάμετρος της Παχμούτοβα εκτιμάται σε 33,53 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0752. Η Παχμούτοβα περιστρέφεται γύρω από τον εαυτό της μία φορά κάθε 17 ώρες και 29 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παχμουτοβα
1890 Κονοσένκοβα

Η **Κονοσένκοβα (Konoshenkova)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,80. Ανακαλύφθηκε το 1968 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Όλγας Πέτροβνα Κονοσένκοβα, μέλους του προσωπικού του αστεροσκοπείου.

## Φυσικά χαρακτηριστικά
Η μέση διάμετρος της Κονοσένκοβα εκτιμάται σε 25,68 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,128 ± 0,014. Είναι άγνωστο αν και με ποια περίοδο περιστρέφεται η Κονοσένκοβα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κονοσενκοβα
1891 Γόνδολα

Η **Γόνδολα** (Gondola) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1969 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το ομώνυμο μεταφορικό μέσο της Βενετίας.

## Φυσικά χαρακτηριστικά
Ο φασματικός τύπος της Γόνδολας είναι **X**. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γονδολα
Σύνοδος του Τρέντο

Η **Σύνοδος του Τρέντο** ή **του Τριδέντου** (λατινικά: *Concilium Tridentinum*) ήταν μια Οικουμενική Σύνοδος της Ρωμαιοκαθολικής Εκκλησίας.

thumb|300px|Η Σύνοδος στην εκκλησία της Σάντα Μαρία Ματζόρε· Museo Diocesano Tridentino, Τρέντο.
Θεωρείται ως μία από τις σημαντικότερες συνόδους της Ρωμαιοκαθολικής Εκκλησίας. Συνήλθε στο Τρέντο, στην Ιταλία, τότε πρωτεύουσα του Πριγκιπάτου-Επισκοπής του Τρέντο της Αγίας Ρωμαϊκής Αυτοκρατορίας, μεταξύ 13 Δεκεμβρίου 1545 και Δεκεμβρίου 1563 σε είκοσι πέντε συνεδριάσεις επί τρεις περιόδους. Κατά το ποντιφικάτο του Πάπα Παύλου Γ΄, οι πατέρες της Συνόδου συναντήθηκαν για τις πρώτες οκτώ συνεδριάσεις στο Τρέντο (1545–47), και από την ένατη μέχρι την ενδέκατη συνεδρίαση στην Μπολόνια (1547).  Υπό τον Πάπα Ιούλιο Γ΄, η Σύνοδος συνήλθε στο Τρέντο (1551–52) από την δωδέκατη έως την δέκατη έκτη συνεδρίαση, και υπό τον Πάπα Πίο Δ΄ οι εννέα τελευταίες συνεδριάσεις έλαβαν χώρα στο Τρέντο (1559–63).

Η Σύνοδος εξέδωσε καταδίκες για αυτές που όρισε ως Προτεσταντικές αιρέσεις την εποχή της Μεταρρύθμισης και όρισε τις διδασκαλίες της Εκκλησίας στα θέματα των Γραφών και της Παράδοσης, του Προπατορικού Αμαρτήματος, των Μυστηρίων, της Θείας Ευχαριστίας, της Θείας Λειτουργίας και τον εορτασμό των αγίων. Εξέδωσε πολυάριθμα διατάγματα μεταρρύθμισης.

## Βλέπε επίσης
* Αντιμεταρρύθμιση

## Παραπομπές


## Περαιτέρω ανάγνωση
* Χούμπερτ Γιέντιν: *Entstehung und Tragweite des Trienter Dekrets über die Bilderverehrung*, in: Tübinger Theologische Quartalschrift 116, 1935, pp.&nbsp;143–88, 404–29
* Χούμπερτ Γιέντιν: *Geschichte des Konzils von Trient*, 4 vol., Freiburg im Breisgau 1949–1975 (A History of the Council of Trent, 2 vol., London 1957 and 1961)
* Χούμπερτ Γιέντιν: *Konziliengeschichte*, Freiburg im Breisgau 1959
* Ραλφ βαν Μπύρεν: *Kunst und Kirche im 20. Jahrhundert. Die Rezeption des Zweiten Vatikanischen Konzils* (Konziliengeschichte, Reihe B: Untersuchungen), Paderborn 2008, ISBN 978-3-506-76388-4

## Εξωτερικοί σύνδεσμοι

* 
* Το κείμενο της Συνόδου του Τρέντο μεταφρασμένο από τον J. Waterworth, το 1848
* ZIP έκδοση των εγγράφων τη Συνόδου του Τρέντο 
* Έγγραφα της Συνόδου στα Λατινικά

Κατηγορία:Οικουμενικές Σύνοδοι
Κατηγορία:Χριστιανισμός στην Ιταλία
1893 Γιακόμπα

Η **Γιακόμπα (Jakoba)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1971 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της προς τιμή του Ελβετού γεωλόγου Γιάκομπ Όμπερχόλτσερ (*Jakob Oberholzer*, 1862-1939), ο οποίος ήταν παππούς του Βιλντ.

## Φυσικά χαρακτηριστικά
Τα φυσικά χαρακτηριστικά της Γιακόμπα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιακομπα
1894 Χάφνερ

Ο **Χάφνερ (Haffner)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Αυστριακού αστρονόμου Χανς Χάφνερ (*Hans Haffner*).
Αξιοσημείωτη είναι η μικρή κλίση της τροχιάς του Χάφνερ ως προς την εκλειπτική, λιγότερο από 55΄.

## Φυσικά χαρακτηριστικά
Τα φυσικά χαρακτηριστικά του Χάφνερ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαφνερ
Φελίπε Τρομπ

Ο **Φελίπε Τρομπ** (*Felipe B. Tromp*, 15 Οκτωβρίου 1917 – 12 Αυγούστου 1995) ήταν ο πρώτος κυβερνήτης της Αρούμπα έπειτα από την απόκτηση αυτοδιοίκησης για την Αρούμπα εντός του Βασιλείου των Κάτω Χωρών. Τιμήθηκε με το Μεγαλόσταυρο του Τάγματος της Οράγγης-Νασάου στις 12 Μαρτίου του 1992.

## Καριέρα
Εργάστηκε ως εκπαιδευτικός προτού ασχοληθεί με την πολιτική και χρημάτισε υπουργός Παιδείας στις Ολλανδικές Αντίλλες (1958-1962).Ανέλαβε καθήκοντα Κυβερνήτη την 1η Ιανουαρίου 1986 και παρέμεινε στο αξίωμα ως τις 12 Μαρτίου 1992. Τον διαδέχθηκε στο αξίωμα ο Όλιντο Κούλμαν.

Ο Τρομπ πέθανε το 1995, σε ηλικία 78 ετών.

Το όνομά του δόθηκε σε ένα φεστιβάλ σε ένα κολέγιο και σε έναν αθλητικό σύλλογο της Αρούμπα. 

## Παραπομπές


Κατηγορία:Πολιτικοί της Αρούμπας
Φέλιξ Μιέλι Βενεράντο

Ο **Φέλιξ Μιέλι Βενεράντο** (*Félix Miéli Venerando*, 24 Δεκεμβρίου 1937 – 24 Αυγούστου 2012) ήταν Βραζιλιάνος ποδοσφαιριστής, γνωστότερος με το όνομα **Φέλιξ** (*Félix*). Ήταν βασικός τερματοφύλακας της εθνικής ομάδας της Βραζιλίας που κατέκτησε το Παγκόσμιο Κύπελλο Ποδοσφαίρου του 1970. 

Γεννήθηκε στο Σάο Πάολο. Αγωνίστηκε στη θέση του τερματοφύλακα με την Πορτουγκέζα και το σύλλογο Φλουμινένσε. Όλες οι ομάδες που έπαιξε ήταν βραζιλιάνικες. Στην εθνική της χώρας του συμπλήρωσε 47 συμμετοχές (εκ των οποίων οι 8 ανεπίσημες) και κατέκτησε το Παγκόσμιο Κύπελλο Ποδοσφαίρου 1970.

Σε εθνικό επίπεδο, ο Φέλιξ κατέκτησε 5 φορές το Πρωτάθλημα Καριόκα (τοπικό πρωτάθλημα του Ρίο ντε Τζανέιρο) με την ομάδα της Φλουμινένσε.

Απεβίωσε το 2012 σε νοσοκομείο, όπου νοσηλευόταν έπειτα από εμφύσημα.

## Τίτλοι
*Παγκόσμιο Κύπελλο (1970) με την εθνική Βραζιλίας
*Πρωτάθλημα Καριόκα  (1969, 1971, 1973, 1975 και 1976 με τη Φλουμινένσε
*Κύπελλο Ρίο Μπράνκο (1967 και 1968 με την Αθλητική Ένωση Πορτογαλίας (*Associação Portuguesa de Desportos*)

## Παραπομπές


## Εξωτερικοί σύνδεσμοι

*Sitedalusa.com

Κατηγορία:Βραζιλιάνοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Φλουμινένσε Φούτμπολ Κλαμπ
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Ασοσιασάο Πορτουγκέσα ντε Ντεσπόρτος
Κατηγορία:Ποδοσφαιριστές Ατλέτικο Γιουβέντους
Κατηγορία:Ποδοσφαιριστές Νασιονάλ Ατλέτικο Κλούμπε
Κατηγορία:Προπονητές ποδοσφαίρου Αβαΐ Φουτεμπόλ Κλούμπε
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Άνθρακας (αποσαφήνιση)

Η λέξη ή ο όρος **άνθρακας** μπορεί να αναφέρεται:

* Άνθρακας: χημικό στοιχείο με σύμβολο C και ατομικό αριθμό 6
* Γαιάνθρακας: ορυκτό
* Άνθρακας (νόσος): λοιμώδης νόσος
* Άνθρακας (έντομο): γένος δίπτερων εντόμων
* Άνθρακας αραβοσίτου: μύκητας
Οπλοστάσιο του Ναυπλίου

Το **οπλοστάσιο του Ναυπλίου** ήταν μονάδα του Στρατού του με σκοπό την επισκευή και παραγωγή οπλισμού και πυρομαχικών η οποία άρχισε τη λειτουργία της μετά την Επανάσταση του 1821 στο υπό σύσταση ελληνικό κράτος, και συνέχισε κατά τον 19ο αιώνα. 

## Ιστορική αναδρομή
Διευθυντής του ανέλαβε ο φιλέλληνας Βαυαρός συνταγματάρχης Καρλ Βίλχελμ φον Χάιντεκ το 1828. Αρχικά έγινε συλλογή και επιδιόρθωση καλύκων και πυρομαχικών από όλα τα πεδία των μαχών. Με τη βοήθεια του Κωνσταντή Νικόδημου ανασύρθηκαν και κανόνια που είχαν βυθιστεί στη θάλασσα. Στα ευρήματα αυτά προστέθηκε και το υλικό από την αποθήκη των Μεθάνων. Διευθυντής του διορίστηκε ο Βαυαρός λοχαγός του πυροβολικού Σνίτσλαϊν (Schnitzlein). Το οπλοστάσιο εξοπλίστηκε με νεόκτιστα εργαστήρια, τα οποία προμήθευαν τον τακτικό στρατό με όπλα. Όταν οι Χάιντεκ και Σνίτσλαϊν επέστρεψαν στην πατρίδα τους, η διεύθυνση του οπλοστασίου ανατέθηκε στους Γάλλους Pouzie και Bourchet.

Ο Θεόδωρος Βαλλιάνος, συνταγματάρχης Μηχανικού και Διοικητής του Μηχανικού, ήταν Διευθυντής του Οπλοστασίου από τον Απρίλιο του 1832 μέχρι τις αρχές Ιανουαρίου 1833, μέχρι δηλαδή την άφιξη του Όθωνα.

Με την έλευση του Όθωνα το 1833 ανέλαβε ο Γερμανός λοχαγός του πυροβολικού Φουξ (Fuchs) και ακολούθως το 1834 γενικός διευθυντής ο ταγματάρχης Νόιμάιερ (Neumaier).

Ένας άλλος από τους διοικητές του οπλοστασίου του Ναυπλίου ήταν ο Χαράλαμπος Ζυμβρακάκης, ο οποίος ανέλαβε τη θέση έχοντας ήθη θητεύσει, μετά το 1841, διοικητής του οπλοστασίου του Πόρου.

## Εξωτερικοί σύνδεσμοι
*Οπλοστάσιο του Ναυπλίου 1825, Απριλίου 14, 2009 από Αργολική Αρχειακή Βιβλιοθήκη Ιστορίας & Πολιτισμού
*Το οπλοστάσιο του Ναυπλίου, Γιάννης Ρούσκας, www.arxaiologia.gr, Αρχαιολογία και Τέχνες, τόμος 66

## Παραπομπές


Κατηγορία:Ελληνικός Στρατός
Γεώργιος Α. Κουντουριώτης

Ο **Γεώργιος Α. Κουντουριώτης** (1851 − Παρίσι, 22 Οκτωβρίου 1908) ήταν Έλληνας αξιωματικός του Πολεμικού Ναυτικού. Υπηρέτησε ως ο πρώτος αρχηγός ΓΕΝ από τις 13 Δεκεμβρίου 1907 ως τις 10 Ιουλίου 1908.

## Βιογραφικά στοιχεία
Γεννήθηκε στην Ύδρα και ήταν γιος του Ανδρέα Κουντουριώτη και της Καρλόττας Καλλέργη. Από την πλευρά του πατέρα του καταγόταν από παλιά οικογένεια της Ύδρας ενώ από την πλευρά της μητέρας του από την οικογένεια Καλλέργη της Κρήτης. Ήταν εγγονός του Δημητρίου Καλλέργη και του Γεωργίου Κουντουριώτη. Αποφοίτησε από το Ναυτικό Σχολείο και εντάχθηκε ως αξιωματικός στο Βασιλικό Ναυτικό. Συμμετείχε στον ελληνοτουρκικό πόλεμο ως κυβερνήτης του «Μυκάλη» και το 1900 τοποθετήθηκε διοικητής της Σχολής Ναυτικών Δοκίμων, θέση στην οποία παρέμεινε μέχρι το 1903. Στη συνέχεια ανέλαβε αρχιεπιστολέας, αρχηγός της Θωρηκτής Μοίρας και γενικός διευθυντής του Ναυστάθμου. Το 1907 τοποθετήθηκε πρώτος του Γενικού Επιτελείου Ναυτικού με τον βαθμό του πλοιάρχου. Υπήρξε υπασπιστής του βασιλιά Γεωργίου Α΄.

Απεβίωσε στις 22 Οκτωβρίου 1908 στο Παρίσι από ασθένεια πριν αποστρατευθεί. Ανιψιός του ήταν ο Ανδρέας Λ. Κουντουριώτης.

## Παραπομπές


Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Οικογένεια Κουντουριώτη
Κατηγορία:Αρβανίτες
Λαρυγγισμός

μικρογραφία|Παραδοσιακή χορωδία που εφαρμόζει την τεχνική του λαρυγγισμού σε περιοχή της Ζυρίχης, Ελβετία

Ο **λαρυγγισμός** (γερμ. *Jodeln* ή *Juchzer*) είναι τέχνη τραγουδιού, που ευδοκιμεί στην περιοχή των Άλπεων, αλλά και στην Αμερική και την Ελλάδα. Γνωστούς λαρυγγισμούς βρίσκουμε στα τραγούδια των Βαυαρέζων, Αυστριακών και Ελβετών. Λαρυγγισμός είναι επίσης η κραυγή του Ταρζάν.
## Προέλευση
Η τεχνική αυτή είναι πανάρχαια και φτάνει στους προϊστορικούς χρόνους. Πιστεύεται ότι έχει τις ρίζες του στην κτηνοτροφία των Άλπεων. Οι χωρικοί ανάπτυξαν ήχους, με τους οποίους από την πεδιάδα κατεύθυναν τις αγελάδες τους που βοσκούσαν στα βουνά. Μπορούσαν επίσης να συνεννοούνται αναμεταξύ τους στις απέναντι βουνοκορφές, να ανταλλάσσουν πληροφορίες, ή να πουν καλημέρα, συνοδευόμενοι από τον αντίλαλο. Η λατινική λέξη *Jubilus* είναι ίσως συγγενική, αφού και αυτή εννοεί την χαρμόσυνη αναφώνηση ήχων χωρίς λεξιλόγιο. 
## Εξάπλωση
Λαρυγγισμούς συναντάμε στην Αφρικανική φυλή των Μοκόμπι, στους κατοίκους της Λαπωνίας, στον Καύκασο, Μελανησία, Παλαιστίνη, Κίνα, Ταϊλάνδη, Καμπότζη, Αμερική, Ισπανία, Σουηδία, Πολωνία, Σλοβακία, Ρουμανία, Γεωργία και Βουλγαρία. 
## Πηγές
* Max Peter Baumann: *Musikfolklore und Musikfolklorismus. Eine ethnomusikologische Untersuchung zum Funktionswandel des Jodelns*, Winterthur 1976.

Κατηγορία:Παραδοσιακή μουσική
Οπλοστάσιο του Πόρου

Το **οπλοστάσιο του Πόρου** ήταν εγκατάσταση του Ναυτικού και λειτούργησε μετά το 1834. Υπαγόταν στο Ναυτικό Διευθυντήριο, την ανώτατη αρχή του Βασιλικού Ναυτικού μετά την Γραμματεία επί των Ναυτικών..

## Ιστορική αναδρομή
Ιδρύθηκε το 1834 στον Πόρο. Διευθυντής του ανέλαβε ο Γερμανός Κίρχμάιερ (Kirchmaier) και το διοργάνωσε εκ του μηδενός. Για την στελέχωση του οπλοστασίου με άρτιο εργατικό δυναμικό δόθηκαν κρατικές υποτροφίες σε Γαλλία και Αγγλία. Ανάμεσα στους απόφοιτους με υποτροφία ήταν ο Γεώργιος Τομπάζης, ο οποίος ανέλαβε διευθυντής. Από το 1834 ως το 1843 στα ναυπηγεία του οπλοστασίου κατασκευάστηκαν 23 πλήρως εξοπλισμένα καράβια.

Ένας από τους διοικητές του Οπλοστασίου του Πόρου (κοντά στο 1841) ήταν ο Χαράλαμπος Ζυμβρακάκης. 

## Αναφορές


Κατηγορία:Υπουργείο Ναυτικών
Κατηγορία:Ελληνικό Πολεμικό Ναυτικό
Ρούντολφ Σένκερ

Ο **Ρούντολφ Σένκερ** (, γενν. 1948) είναι Γερμανός μουσικός, κιθαρίστας, τραγουδοποιός και ιδρυτικό μέλος των Scorpions.

## Βιογραφία
Μεγάλωσε στο Ζάρστεντ του Ανοβέρου. Ο πατέρας του ήταν πολιτικός μηχανικός. Το 1965 σε ηλικία 17 ετών ίδρυσε δικό του μουσικό συγκρότημα "The Hunters", από το οποίο λίγο αργότερα έγιναν οι Scorpions. Αφού τελείωσε το σχολείο πήγε μαθητευόμενος και έγινε ηλεκτρολόγος και αργότερα φωτογράφος. Εργάστηκε στο επάγγελμα αυτό τις δεκαετίες του '60 και του '70 φωτογραφίζοντας σημαντικά συγκροτήματα του ροκ στις συναυλίες τους. Το 2007 διοργάνωσε έκθεση φωτογραφίας στο Λος Άντζελες με έργα του. Αδελφός του είναι ο επίσης μουσικός Μάικλ Σένκερ των UFO, McAuley Schenker & Michael Schenker Group και αδελφή του είναι η Μπάρμπαρα Σένκερ, επίσης μουσικός.

## Παραπομπές


## Πηγές
* Rudolf Schenker, Lars Amend: *Rock your life: Der Gründer und Gitarrist der Scorpions verrät sein Geheimnis: mit Spaß zu Glück und Erfolg.* mvg Verlag, München 2009, ISBN 978-3-86882-019-5.

## Εξωτερικοί σύνδεσμοι
* 

Κατηγορία:Γερμανοί μουσικοί
Κατηγορία:Γερμανοί κιθαρίστες
Κατηγορία:Μέλη των Scorpions